Arbejdsmiljopris til Bauhaus i Herning - HK
Arbejdsmiljopris til Bauhaus i Herning
(direkte link: http://www.hk.dk/aktuelt/nyheder/0001/01/01/arbejdsmiljopris-til-bauhaus-i-herning)
Ansatte og chefer sjipper, løber og leger sig til arbejdsmiljøpris
| MidtVest | Journalist Niels Stoktoft Overgaard
Bauhaus i Herning gør en masse for at øgearbejdsglæden - og hædres nu med HK MidtVests Arbejdsmiljøpris
Varehuset i Herning er det af 16 danske Bauhaus-butikker, som har det næstlaveste sygefravær. Medarbejdere og ledelse er ikke i tvivl om årsagen. I Herning kæmper de for arbejdsglæden!
På ledelsesgangen kan der spilles fodbold eller håndbold med en blød bold. Her klistres der også med mellemrum en hinkebane på gulvet. Ved morgenmøder inden åbningstid arrangeres der for eksempel syv minutters skattejagt rundt i butikken.
Mange af initiativerne tages af HK-Klubben hos Bauhaus. Det får de nu hæder for. Arbejdspladsen tildeles HK MidtVests arbejdsmiljøpris 2014. Det indbringer blandt andet et flot diplom.
Tre positive ting
Ved kantinen i Bauhaus hænger der en række gule lapper. På dem har medarbejdere noteret tre gode ting ved arbejdspladsen.
- Vi prøver hele tiden at skabe opmærksomhed om det positive, siger arbejdsmiljørepræsentant Gabriella Christensen. Selvfølgelig kan der også være trælse ting hos os, men det må ikke stjæle for meget af opmærksomheden.
Varehuschef Uffe Hvid får somme tider drillende bemærkninger fra andre ledere i koncernen: ”Nå, skal I sjippe i dag?” Han mærker, at de er lidt misundelige på stemningen i Herning.
- Selvfølgelig kunne syv minutter til leg også have været brugt på at trimme butikken, siger Uffe Hvid. Men jeg er sikker på, at glade medarbejdere også gør kunderne glade, og så køber de mere. Det betaler sig.
Læs hele historien i HK Bladet MidtVest
Landsklubben Dansk Supermarked skifter navn
20. juni 2018 | Landsklubben Salling Group
Navnenyt: Din landsklub har skiftet navn til Landsklubben Salling Group. Navneskiftet skyldes, at Dansk...